CELEX: 62017TN0275
Language: da
Date: 2017-05-10 00:00:00
Title: Sag T-275/17: Sag anlagt den 10. maj 2017 — Michael Curto mod Parlamentet

24.7.2017   
            
            
               DA
            
            
               Den Europæiske Unions Tidende
            
            
               C 239/49
            
         Sag anlagt den 10. maj 2017 — Michael Curto mod Parlamentet
   (Sag T-275/17)
   (2017/C 239/62)
   Processprog: engelsk
   
      Parter
   
   
      Sagsøger: Michela Curto (Genova, Italien) (ved advokaterne L. Levi og C. Bernard-Glanz)
   
      Sagsøgt: Europa-Parlamentet
   
      Sagsøgerens påstande
   
   
               —
            
            
               Den anfægtede afgørelse af 30. juni 2016 om afslag på sagsøgerens ansøgning om bistand, og om nødvendigt, afgørelsen om afslag på klagen, annulleres.
            
         
               —
            
            
               Europa-Parlamentet tilpligtes at betale sagsøgeren 10 000 EUR, eller et andet beløb, som Retten finder passende, i erstatning for den lidte ikke-økonomiske skade med tillæg af lovbestemte renter indtil fuld betaling har fundet sted.
            
         
               —
            
            
               Europa-Parlamentet tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat to anbringender.
   
               1.
            
            
               Første anbringende vedrører et åbenbart urigtigt skøn.
               
                           —
                        
                        
                           Sagsøgeren har gjort gældende, at Europa-Parlamentet begik en fejl, idet det fastholdt, at den påtalte adfærd ikke var utilstedelig, og idet det fandt, at adfærden ikke bevirkede, at sagsøgerens personlighed, værdighed eller fysiske eller psykiske integritet blev undermineret.
                        
                     
         
               2.
            
            
               Andet anbringende vedrører tilsidesættelse af vedtægtens artikel 24 og bistandspligten.
               
                           —
                        
                        
                           Sagsøgeren har bl.a. anført, at sagsøgte undlod at behandle anmodningen om bistand grundigt og hurtigt, som fastsat i gældende retspraksis.